Brothers (film, 2015)
<s>Braća (hind.: ब्रदर्स) je indijski igrani film snimljen 2015. na hindiju u režiji Karana Malhotra.</s><s>Predstavlja remake hollywoodskog filma Warrior.</s>

<s>Radnja</s>

<s>Film započinje postavljanjem u središtu pažnje pokretanje pitanja o uličnim tučama u Mumbaju.</s><s>Sportski direktor Piter de Braganza izražava  želju da ulične borbe postanu priznat sport i odluči da stvori ligu Right 2 Fight (R2F).</s><s>U međuvremenu, u zatvoru, Gerson "Geri" Fernandes, lečeni alkoholičar i bivši MMA stručnjak na rehabilitaciji, odslužio je kaznu i njegov mlađi sin Monti dolazi da ga pokupi.</s><s>Monti se naljuti kada ga otac pita o svom starijeg bratu Dejvidu i vodi ga kući.</s><s>Kod kuće Geri ne zatiče lične stvari svoje supruge Marije, koja je umrla pre mnogo godina.</s><s>Dejvid, sada profesor fizike, ima ćerku koja ima obolenje bubrega.</s><s>Zbog nemogućnosti da podigne novac iz banke ili ga stekne preko drugih izvora, Dejvid zarađuje učestvovanjem u uličnim tučama.</s><s>Ovo razjara njegovu ženu Dženi, koja je zabrinuta za muža.</s><s>U međuvremenu, Geri, kom nedostaje supruga Marija, počinje halucinirati.</s><s>Geri zatim pokušava da ode kod Dejvida, ali ga ovaj zajedno sa Montijem iz besa izbacuje iz kuće.</s>

<s>Monti kasnije saznaje da je Gerijev vanbračni sin.</s><s>Uprkos tome, Marija ga je volela kao svoje dete, ali i Dejvid kao svog brata.</s><s>Obojica su bili veoma bliski kada je Dejvid imao 18, a Monti 14 godina.</s><s>Jedne noći, na Montijev 15. rođendan, Geri je došao kući pijan i izvinjavao se Mariji za uništavanje porodice, ali je greškom nazove imenom svoje ljubavnice, Sare.</s><s>Razjarena Marija se suprostavlja mužu.</s><s>U pijanom stanju, Geri udara Mariju od čije siline ona umire.</s><s>Besni Dejvid gura Gerija u stranu.</s><s>Kada se Monti približava majci, Dejvid ga ljutito odgurnu, smatrajući obojicu podjednako krivim za smrt svoje majke.</s><s>Ovo stvara jaz između Gerija, Montija i Dejvida.</s>

<s>Dejvid kasnije gubi posao kada direktor škole Šohit Desaj saznaje o njegovoj umešanosti u uličnim tučama.</s><s>Monti, koji želi da bude borac, upoznaje svog agenta, Sulejman Pašu.</s><s>Sulejman mu organizuje meč sa Mustafom u kojoj Monti biva poražen.</s><s>Ovo razbesni Gerija te se Monti odlučuje za revanš sa Mustafom, gde ga Monti pobeđuje i odlazi na megdan sa Piterom.</s><s>Borba biva snimana i otpremljena na Jutjub i ubrzo Monti postaje internet senzacija.</s><s>Monti prolazi kroz obuku da postane šampion R2F.</s><s>U međuvremenu, Dejvid takođe odlučuje da postane borac i Dženi ga ohrabruje u tome.</s><s>Sulejman trenira Dejvida i organizuje mu meč, dok Monti slavi pobedu u baru.</s><s>Dejvid nakon toga pobeđuje.</s><s>R2F uskoro postaje senzacija i borci iz celog sveta pokazuju svoj interes za ligu.</s><s>Na kraju, braća Dejvid i Monti stižu do finala.</s>

<s>Geri, osećajući se krivim, napušta arenu, smatravši da je on odgovoran za sukob između braće.</s><s>Paša savetuje Dejvida da ne dozvoli da njegov odnos sa Montijem ugrozi šanse za pobedu.</s><s>Meč je počeo.</s><s>I Dejvid i Monti pokazuju snažan otpor, međutim, Dejvid pri kraju runde Montiju lomi rame.</s><s>On nakon toga odmah pokazuje brigu za mlađeg brata, ali Paša mu ukazuje da nastavi sa borbom.</s><s>Geri žurno odlazi kod Dejvida i izvinjava mu se za svoje greške.</s><s>On traži od sina da ne iskaljava bes na Montija, i podseća ga da je Monti njegov brat.</s><s>Dejvid, već zbunjen, okreće se ka Montiju i zamišlja ga kada je bio manji.</s><s>Monti, s druge strane, pristaje da nastavi meč, uprkos slomljenom ramenu i zamagljenom vidu.</s><s>Meč se nastavlja.</s><s>Kada je Dejvid bacio Montija na zemlju, on traži od njega da prestanu sa borbom.</s><s>Monti, zauzvrat, kaže da je Dejvid uvek mislio samo na sebe kada je napustio brata iz besa zbog smrti majke, te mu govori da nastavi sa udaranjem.</s><s>Dejvid se oseća krivim ; počinje da plače i izvinjava se.</s><s>Videvši to, Monti preda meč.</s><s>Monti se miri sa Dejvidom, a ovaj ga kasnije odnosi iz arene u svojim rukama.</s>

<s>Uloge 
 Akshay Kumar ...</s><s>Dejvid Fernandez
 Sidharth Malhotra ...</s><s>Monti Fernandez
 Jacqueline Fernandez ...</s><s>Jenny Fernandez
 Jackie Shroff ...</s><s>Gerson Fernandez
 Shefali Shah ...</s><s>Marija Fernandes
 Megan Jadhav 	...</s><s>Dejvid Fernandes (kao tinejdžer)
 Ashutosh Rana ...</s><s>Sulejman
 Kareena Kapoor ... specijalna pojava (plesačica u pemsi Mera Naam Mary Hai)
 Kiran Kumar ...</s><s>Piter Briganza (bivši šampion mešovitih borilačkih veština, sada predsednik)
 Kulushan Karbanda ...</s><s>Direktor Shohit Desai
 Harš Sinh ...</s><s>Voditelj vesti</s>

<s>Izvori</s>

<s>Vanjske veze</s>

<s>Indijski filmovi
Dramski filmovi
Sportski filmovi
Filmovi o borilačkim vještinama</s>

